"เจฟฟ์ เบโซส" CEO Amazon ยึดอันดับหนึ่งบุคคลร่ำรวยที่สุดในโลก - FINNOMENA
นายเจฟฟ์ เบโซส ผู้ก่อตั้งและซีอีโอของเว็บไซต์ขายปลีกรายใหญ่ที่สุดในโลก Amazon.com โค่นบัลลังก์มหาเศรษฐีอันดับหนึ่งของโลก บิล เกตต์ และก้าวขึ้นมาเป็นคนร่ำรวยที่สุดในโลกแทนเรียบร้อย
3 ส.ค. 2560

นายเจฟฟ์ เบโซส ผู้ก่อตั้งและซีอีโอของเว็บไซต์ขายปลีกรายใหญ่ที่สุดในโลก Amazon.com โค่นบัลลังก์มหาเศรษฐีอันดับหนึ่งของโลก บิล เกตต์ และก้าวขึ้นมาเป็นคนร่ำรวยที่สุดในโลกแทนเรียบร้อย
ราคาหุ้นของ Amazon ปรับตัวสูงขึ้นในการซื้อขายในวันพฤหัสบดี ทำให้มูลค่าทรัพย์สินของเจฟฟ์ เบโซส เพิ่มขึ้นเป็นระดับประมาณ 90,500 ล้านดอลลาร์ แซงหน้า บิล เกตต์ เจ้าของอาณาจักร Microsoft ที่มีทรัพย์สินประมาณ $90,000 ล้าน
เบโซส ปัจจุบันอายุ 53 ปี มีหุ้นในบริษัท Amazon.com ราว 17% เขาคือผู้เริ่มก่อตั้งเว็บไซต์ Amazon เมื่อ 23 ปีที่แล้ว จากเว็บซื้อขายหนังสือมือสองจนกลายเป็นตลาดสินค้าออนไลน์รายใหญ่ที่สุดในโลก
นอกจากนี้ เบโซส ยังเป็นเจ้าของสื่อสิ่งพิมพ์ Washington Post และบริษัทเทคโนโลยีด้านอวกาศ Blue Origin ด้วย
โดยเจฟฟ์ เบโซส ถือเป็นมหาเศรษฐีคนแรกที่แซงบิล เกตต์ ขึ้นเป็นบุคคลที่ร่ำรวยที่สุดในโลกในรอบ 7 ปีที่ผ่านมา
ที่มา : https://www.voathai.com/a/jeff-bezos-amazon-world-richest/3962506.html
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: